**SLOVENŠČINA, 6. teden**

**TOREK, 21. 4. 2020**

UČNA TEMA: MALA IN VELIKA PISANA ČRKA D

Danes se bomo naučili, kako zapisujemo malo in veliko pisano črko d.


Najprej naštejete nekaj besed, ki se pričnejo s črko d (dom, družina, drevo …).

V delovni zvezek za opismenjevanje (stran 108, 109) poglejte, kako se zapišeta mala in velika pisana črka d.

Malo pisano črko d primerjajte z malo tiskano črko d. Ali sta si črki podobni? V čem se razlikujeta?

Sedaj primerjajte še veliko pisano črko d in veliko tiskano črko d.

Zapis črke vadite s prstkom na listu papirja ali na mizi. Nato pisane črke s prstkom napišete še mamici ali očku na hrbet, iz pisanih črk lahko sestavite tudi besedo. Mamica ali očka pa mora ugotoviti, katero besedo si ji/mu napisal/-a.

**Sedaj odprite delovni zvezek za opismenjevanje** **stran 108, 109** in vadite zapis pisane črke d. Obe strani rešite do konca. Naredite tudi nalogi, kjer morate prepisati besede oziroma povedi v zvezek.



[This Photo](https://commons.wikimedia.org/wiki/File:Tyagibeefarm_logo.jpg) by Unknown Author is licensed under [CC BY-SA](https://creativecommons.org/licenses/by-sa/3.0/)

**Hitri in vedoželjni prepišete v zvezek še naslednje besede. Vsako besedo zapišete v svojo vrstico in jo zapisujete do konca vrstice (tako kot smo to vadili v šoli).**

drevo, dom, družina, denar, Dane, Dora